הטריאתלטית למרחקים ארוכים אנטונינה רזניקוב, שהתחרתה היום (שבת) באיירונמן בודפשט בחצי מרחק (70.3), הגיעה במקום הראשון (Div Rank) בקטגוריה שלה (גילאי 30-34) ומקום שביעי כללי בנשים (Gender Rank), בזמן של 4:25:00 שע'. את השחייה סיימה רזניקוב בזמן של 32:25 דק', את מרחק ה-90 ק"מ רכיבה סגרה ב-2:16:47 שע' ואת חצי המרתון סיימה בזמן של 1:29:51 שע'. התוצאה הזו העניקה לה את המקום ה-81 הכללי (Overall Rank). כזכור, בישראמן גרמין השנה הגיעה רזניקוב חזקה במיוחד וסיימה בזמן של 10:59:15 שע' שהביא אותה למקום השמיני הכללי. בסיום ישראמן 2016 אמרה לשוונג: "נהניתי מהתחרות, מאוד רציתי להיות אלופת הישראמן, לא הצלחתי לעשות את זה בחצי אבל הצלחתי במלא. זו תחרות קשה מאוד, זה לא עוד איש ברזל".